Geoffrey Kipsang

Geoffrey Kipsang Kamworor (født 22. november 1992 i Chepkorio i Keiyo District i Rift Valley Province) er en kenyansk friidrettsutøver, som konkurrerer innen friidrett, terrengløp og gateløp som maraton og halvmaraton. Han ble verdensmester i terrengløp i 2015, og har også VM-gull i halvmaraton fra 2014 og VM-sølv på 10.000 meter fra VM i friidrett 2015. 

 Idrettskarriere 
Kipsang deltok i Delhi Halvmaraton i november 2009, der han kom på 3.-plass med tiden 1:00,04, bak de to etiopiske løperne Deriba Merga og Eshetu Wendimu.AIMS - 1 November 2009: Airtel Delhi Half Marathon, India , besøkt 26. august 2015. Han deltok på friidrettsbanen i 2010, og løp bl.a. 1500 meter på 3:48,15 og 3000 meter på 7:54,15 på stevner i Finland.Diamond League - Geoffrey Kamworor, besøkt 26. august 2015. Tiden hans på 3000 meter er fortsatt hans personlige rekord på distansen. I juli kom han på 2.-plass på 5000 meter ved Finnish Elite Games i Lapinlahti, der han løp på 13:42,01.IAAF - Menjo's 5000m solo run the highlight in Lapinlahti, besøkt 26. august 2015. I november vant han halvmaratonløpet ved Masai Mara marathon i Kenya, og vant med det 250.000 kenyanske shilling.Capital FM - The KQ Marathon in Maradise, besøkt 26. august 2015.

I 2011 begynte han å konkurrere i terrengløp, og vant Discovery Kenya Cross Country i Eldoret i Kenya i januar, og slo blant andre Essa Ismail Rashed som nå representerte Qatar.IAAF - Jepleting and Kipsang take Discovery Kenya XC titles in Eldoret, besøkt 26. august 2015. Han deltok i juniorklassen ved det kenyanske mesterskapet i terrengløp i 2011, der han kom på 4.-plass, men ble tatt ut til VM i terrengløp 2011 i Punta Umbría i Spania. Der vant han løpet i juniorklassen, som var 8 km, mens favoritten Isiah Kiplangat Koech endte på 10.-plass.IAAF - 39th IAAF World Cross Country Championships > Junior Race - men, besøkt 26. august 2015. Kenya vant også lagkonkurransen. En måned senere deltok han ved Berlin Halvmarathon, der han vant herreklassen med tiden 1:00,38.IAAF - Teenagers triumph at Berlin Half Marathon, besøkt 26. august 2015. Han deltok også ved Diamond League 2011, og ved Adidas Grand Prix i New York satte han ny personlig rekord på 5000 meter, med 13:12,23, og ved Prefontaine Classic i Eugene forbedret han sin bestetid på 10.000 meter til 27:06,35. I september deltok han ved Lille Halvmarathon, der han senket sin personlige rekord med over et halvt minutt, til 1:00,02.ARRS - Lille Métropole Half Marathon, besøkt 26. august 2015. Han var fartsholder ved Berlin Marathon i 2011, og bidro til at Patrick Makau satte verdensrekord på maraton med 2:03,38, og slo den gamle rekorden med 21 sekunder.IAAF - Makau stuns with 2:03:38 Marathon World record in Berlin!, besøkt 26. august 2015. Han avsluttet sesongen med Delhi Halvmarathon, der han kom på 2.-plass, bak etiopiske Lelisa Desisa. Tiden hans på 59.31 plasserte ham på 7.-plass på verdensrankingen for 2011.IAAF - Half Marathon - Men - Senior - Outdoor - 2011, besøkt 26. august 2015.

Han begynte å konkurrere som senior i 2012, og deltok ved Cross Internacional de Itálica i Spania i januar. Der vant han løpet, foran Albert Rop og Moses Kipsiro.- IAAF Kipsang and Masai reign in rainy Seville, besøkt 26. august 2015. Han kom på 2.-plass bak Paul Tanui ved Cross Internacional Juan Muguerza i Spania uken etter, og satte personlig rekord på halvmaraton ved CPC Loop Den Haag i mars med 59:26, og kom på 4.-plass totalt. Han vant World 10K Bangalore i India, og debuterte i maraton i september, da han kom på 3.-plass ved Berlin Marathon. 

I 2013 løp han flere maraton- og halvmaratonløp. Han vant Ras Al Khaimah Half Marathon med tiden 58:54, som var personlig rekord, og bare to sekunder bak løyperekorden.IAAF - Kabuu and Kipsang triumph in high-quality races at Ras al-Khaimah Half, besøkt 26. august 2015. Han vant også Bogotá Halvmarathon i juli, og kom på 2.-plass ved Delhi Halvmarathon, kun slått av Atsedu Tsegay. Ved Berlin Marathon løp han på 2:06,26 og kom på tredjeplass, i et løp der hans navnebror Wilson Kipsang satte verdensrekord på 3:03,23.IAAF - Kipsang sets World record of 2:03:23 at Berlin Marathon, besøkt 26. august 2015. 

I VM i halvmarathon 2014 i København vant han herreklassen, og Kenya kom her på 2.-plass i lagkonkurransen. I Tokyo Marathon i februar kom han på 6.-plass. Han vant på nytt World 10K Bangalore i mai, med ny løyperekord på 27:44, der Daniel Salel var fartsholder.Citizen Matters - New course records at the TCS World 10K, besøkt 26. august 2015. Ved Berlin Marathon hang han godt med de første 33 kilometrene, men tapte etter dette en del tid, og endte på 4.-plass, nesten fire minutteren bak vinneren, Dennis Kometto.Daily Relay - Monday Morning Run: 26 Thoughts on the Berlin Marathon, besøkt 26. august 2015.Berlin Marathon - 41st BMW BERLIN-MARATHON 2014 , besøkt 26. august 2015.

I 2015 vant han VM i terrengløp 2015 i Guiyang individuelt, og fikk sølv i lagkonkurransen. I august deltok han på 10.000 meter ved VM i friidrett 2015 i Beijing, der han løp inn til sølv bak britiske Mo Farah.

Den 15. september 2019 satte han en ny verdensrekord i halvmaraton på 58:01 min i København.

 Referanser 

 Eksterne lenker 

  Profil hos AllAthletics 

Kategori:Personer fra Nyeri County i Kenya
Kategori:Kenyanske langdistanseløpere
Kategori:Kenyanske terrengløpere
Kategori:Kenyanske maratonløpere
Kategori:Verdensmestere i terrengløp
Kategori:Vinnere av New York City Marathon
Kategori:Deltakere for Kenya under VM i friidrett 2015
Kategori:Deltakere for Kenya under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Kenya under VM i friidrett 2017
Kategori:Deltakere for Kenya under VM i friidrett 2022